|  |  |  |  |  |
| --- | --- | --- | --- | --- |
| Številka: | 43001-277/2020-01 |  | oznaka naročila: | A-99/20 S  |
| Datum: | 02.10.2020 |  | MFERAC: | 2431-20-001041/0 |

**POJASNILA RAZPISNE DOKUMENTACIJE**

**za oddajo javnega naročila**

|  |
| --- |
| **Študija hrupa za opredelitev območij in obsega potrebnih protihrupnih ograj ob pomembnih cestah v upravljanju Direkcije RS za infrastrukturo.** |

**JN005508/2020-B01 - A-99/20., datum objave: 04.09.2020**

**Datum prejema: 02.10.2020   11:39**

**Vprašanje:**

1. Projektna naloga v točki 2.1 predvideva pregled nabora odsekov in oceniti njihovo ustreznost. Navedeno je, da mora izdelovalec zbrati podatke o načrtovanih večjih investicijah (npr. obvoznice) in presoditi ali njihova izvedba pomembneje vpliva na spremembo razmer. Naročnika pozivamo, da kot upravljalec cest in železnic sam objavi seznam načrtovanih večjih investicij (ceste in železnice), ki bodo šle v izvedbo in jih je potrebno pri naboru/oceni upoštevati. Kot praktični primer lahko izpostavimo izvedbo ceste Želodnik- Vodice-Mengeš, 3. razvojna os Novo mesto Maline, 3. razvojna os Šentrupert Velenje - Sl. Gradec, Jeprca Stanežiče Brod. Slednje investicije lahko bistveno vplivajo na obseg dela. Z objavo seznama bo naročnik dobil primerljive ponudbe.

**Odgovor:**

Skladno s projektno nalogo je naloga izdelovalca tudi pridobiti podatke o načrtovanih večjih investicijah in oblikovati oceno vpliva njihove izvedbe na spremembo razmer na obravnavanih odsekih.

2. Projektna naloga določa, da mora izdelovalec študije sam pridobiti vse podlage za izvedbo naloge, med te podlage spadajo tudi prometni podatki. Je pri pripravi prometnih podatkov za plansko leto 2045 potrebno upoštevati katero od zgoraj navedenih investicij. V primeru da je, naprošamo naročnika, za navedbo katere investicije je potrebno upoštevati.

**Odgovor:**

Priprava ustreznih prometnih podatkov je naloga izdelovalca študije. Naročnik od izdelovalca študije hrupa pričakuje, da bo kot usposobljen strokovnjak predlagal ustrezna izhodišča za načrtovanje protihrupne zaščite.

3. Točka 2.6.1 Projektne naloge zahteva oceno učinkovitosti predlaganih protihrupnih ograj v vsaj štirih višinah s korakom po 0,5 m. Naročniku predlagamo, da zahtevo preveritve učinka in učinkovitosti ograj omeji na vsaj dve višini. Ob državnem cestnem omrežju bo namreč možno izvesti predvsem parcelne ograje in le na posameznih območjih, kjer ni neposrednih dovozov na cestno omrežje ali ni drugih prostorskih ali prometno varnostnih omejitev, daljših sklopov protihrupnih ograj. Višine možnih parcelnih ali protihrupnih ograj je treba prvenstveno uskladiti z zahtevami OPN tangiranih občin, kjer so te omejitve delno že vključene v prostorske izvedbene pogoje. Dopustne višine parcelnih in protihrupnih ograj je smiselno glede na vrsto pozidave in poselitve ter občutljivost posamezne rabe prostora okvirno opredeliti že v samih izhodiščih za načrtovanje ukrepov, pri čemer je ključen predvsem pričakovani učinek ograj, ki je ob državnih cestah zaradi neposredne bližine vozišča in lege ukrepa tudi pri nižjih višinah praviloma občutno večji kot ob AC omrežju.
Predlog za omejitev zahteve temelji tudi na uporabnosti predpisane Smernice za načrtovanje in izvajanje ukrepov varstva pred hrupom ukrepi na viru in aktivni ukrepi (SP za OP Hrup DARS), ki neposredno ne omogoča optimizacije višine ograj, kot je to primer pri postopkih za načrtovanje protihrupnih ograj ob železniškem omrežju. Z zahtevano Smernico se namreč primarno opredeli, ali je izvedba protihrupnih ograj ekonomsko sploh upravičena, medtem ko za optimizacijo višin posebni postopki in pogoji niso predpisani.

**Odgovor:**

Skladno z določilom projektne naloge v točki 2.3 se predlog protihrupne zaščite oblikuje ob smiselnem upoštevanju Smernic za načrtovanje in izvajanje ukrepov varstva pred hrupom cestnega prometa – ukrepi na viru in aktivni ukrepi (Strokovne podlage za OP HRUP DARS, Zvezek 2/4) in glede na ostale zahteve projektne naloge.

Naročnik zahteve po pripravi variantnih rešitev za 4 višine ne bo spreminjal.